Worcester F 80 Distinctiones

80 Gracia data est

Gracia data est ad tria. Ad bene viuendum quo ad seipsum, Act. 10[:45]: *Gratia Spiritus Sancti in nationes* diffusa *est*. Secundo, ad bene docendum quo ad proximum, [1] Pet. 4[:10]: *Unusquisque* *sicut accepit gratiam, in alterutrum illam administrantes, sicut boni dispensatores multiformis gratie Dei*. Tercio, ad gracias agendum quo ad Deum. Sed heu quia hodie multi sunt vacui donis gratuitis et repleti motibus spontaneis variarum voluptatum. Sed talibus resistit Deus. Vnde Jac. 4[:6]: *[Deus] superbis resistit, humilibus dat gratiam*. Gratia[[1]](#footnote-1) nempe est in necessitate nutrimentum, quia sicut corpus et non viuit sine cibo, sic nec anima sine graciam, [1] Cor. 15[:10]: *Gracia Dei sum id quod sum.* Ignorancie documentum, sicut, enim, oculus dirigitur luce, sic anima gracia, Tit. 2[:11-12]: *Apparuit gratia, erudiens nos*. Malicie purgamentum sicut radius solis purgat aerem a tenebris, sic gracia animam, Rom. 3[:24]: *Gratis iustificati per graciam ipsius*. Indecencie ornamentum. Sic decens habitus ornat corpus, Eccli. 32[:3]: *Ornamentum gratie accipias,* etc.Inconstancie stabilimentum, Heb. vltimo [13:9]: *Optimum est gratia stabilire cor*. Insufficiencie supplementum, sicut fortis iuuat infirmum innitentem sibi, sic gracia iuuat temptatum, [2] Cor. 12[:9]: *Sufficit tibi gratia mea.* Eloquencie condimentum, sicut sal cibum, sic gracia condit verbum, Psal. [44:3]:

/fol. 239vb/

*Diffusa est gratia in labiis tuis*. Col 4[:6]: Sit *sermo vester in gratia semper[[2]](#footnote-2) conditus, ut sciatis* quisque *quomodo oporteat vos [unicuique] respondere*.

¶ Molestie delectamentum. Sic morcellus confortat egenum, 2 Tim. 2[:1]: *Tu* autem *fili mi*, *confortare in gratia.* Amicicie fundamentum, Prou.22[:11]: *Propter gratiam labiorum [suorum] habebit amicum.*

1. Gratia ] Lambeth *corr*. Eram F 80. [↑](#footnote-ref-1)
2. semper ] *add.* gratia. [↑](#footnote-ref-2)